CELEX: 22019D2065
Language: bg
Date: 2018-02-09 00:00:00
Title: Решение на Съвместния комитет на ЕИП № 29/2018 от 9 февруари 2018 година за изменение на приложение ХХ (Околна среда) към Споразумението за ЕИП [2019/2065]

12.12.2019   
               
               
                  BG
               
               
                  Официален вестник на Европейския съюз
               
               
                  L 323/57
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 29/2018
         от 9 февруари 2018 година
         за изменение на приложение ХХ (Околна среда) към Споразумението за ЕИП [2019/2065]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (1) следва да бъде включена в Споразумението за ЕИП.
                  
               
                     (2)
                  
                  
                     Директива (ЕС) 2016/802 отменя Директива 1999/32/ЕО на Съвета (2), която е включена в Споразумението за ЕИП и която следва съответно да отпадне от него.
                  
               
                     (3)
                  
                  
                     Поради това приложение XX към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Текстът на точка 21аг (Директива 1999/32/ЕО на Съвета) от приложение ХХ към Споразумението за ЕИП се заменя със следното:
            
               „32016 L 0802: Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (ОВ L 132, 21.5.2016 г., стр. 58).“
            
         
         
            Член 2
            Текстовете на Директива (ЕС) 2016/802 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 10 февруари 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 9 февруари 2018 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 132, 21.5.2016 г., стр. 58.
         
            (2)  ОВ L 121, 11.5.1999 г., стр. 13.
         
            (*1)  Без отбелязани конституционни изисквания.